ປະທານາທິບໍດີ ທີ່ຖືກ ເລືອກຕັ້ງໃໝ່ ຂອງເກົາຫຼີໃຕ້ ພົບ ທູດພິເສດຂອງຍີ່ປຸ່ນ
ທ່ານນາງ Park Geun-hye ​​ພົບ​ປະ​ໃນ​ວັນ​ສຸກ​ມື້​ນີ້ ກັບ​ອ​ະດີດ ລັດຖະມົນຕີ​ການ​ເງິນຍີ່ປຸ່ນ ທ່ານ Fukushiro Nukaga.
ປະທານາທິບໍດີ ທີ່ໄດ້ຮັບເລືອກໃໝ່ຂອງເກົາຫລີໃຕ້ ໄດ້ພົບປະ ກັບທູດພິເສດຂອງນາຍົກລັດຖະມົນຕີຍີ່ປຸ່ນຄົນໃໝ່ທ່ານ Shin zo Abe ໃນຄວາມພະຍາຍາມ ເພື່ອລິເລີ້ມ ຂັ້ນຕອນ ໃນການ ປັບປຸງຄວາມສຳພັນ ທີ່ມີການຂັດແຍ້ງກັນຢ່າງຮ້າຍແຮງນັ້ນ ປະທານາທິບໍດີ ທີ່ໄດ້ຮັບເລືອກໃໝ່ຂອງເກົາຫຼີໃຕ້ ທ່ານນາງ Park Geun-hye ໄດ້ພົບປະໃນວັນສຸກມື້ນີ້ທີ່ກຸງໂຊລ ນະຄອນຫລວງຂອງເກົາຫລີໃຕ້ ກັບອະດີດລັດຖະມົນຕີການເງິນຍີ່ປຸ່ນ ທ່ານ Fukushiro Nukaga ທ່ານນາງ Park ກ່າວວ່າ ທ່ານນາງຫວັງວ່າ ໃນຂະນະທີ່ລັດຖະບານໃໝ່ເຂົ້າກໍາຕໍາແໜ່ງ ຢູ່ໃນທັງສອງປະເທດນັ້ນ ພວກເຂົາເຈົ້າສາມາດດຳເນີນຄວາມພະຍາຍາມ ເພື່ອເສີມສ້າງຄວາມໄວ້ເນື້ອເຊື່ອໃຈ ແລະຄວາມສຳພັນແບບເພື່ອນມິດທີ່ໃກ້ຊິດ ທ່ານ Nukaga ໄດ້ນໍາສານສະບັບນຶ່ງມາໃຫ້ ຈາກທ່ານ Abe ຜູ້ທີ່ໄດ້ກ່າວເຖິງເກົາຫລີໃຕ້ ວ່າ ເປັນເພື່ອນບ້ານສໍາຄັນທີ່ສຸດຂອງຍີ່ປຸ່ນແລະໃຫ້ຄໍາໜັ້ນສັນຍາວ່າທ່ານໝັ້ນໝາຍທີ່ຈະ ປັບປຸງຄວາມສຳພັນໃຫ້ດີຂຶ້ນ ສາຍພົວພັນລະຫວ່າງປະເທດທັງສອງໄດ້ເກີດມີບັນຫາເປັນປະຈໍາຍ້ອນຄວາມຊົງຈໍາກ່ຽວ ກັບຄວາມໂຫດຮ້າຍໃນການປົກຄອງແບບອານານິຄົມຂອງຍີ່ປຸ່ນຢູ່ໃນແຫລມເກົາຫລີ ບັນ ຫາຂັດແຍ້ງກ່ຽວກັບເຂດນໍ້າແດນດິນ ແລະບັນຫາອຶ່ນໆອີກ ການຂັດແຍ້ງກ່ຽວກັບເລື່ອງເຂດນໍ້າແດນດິນ ໄດ້ຊຸດໂຊມລົງໃນປີກາຍນີ້ ຫຼັງຈາກການໄປຢ້ຽມຢາມທີ່ບໍ່ມີການປະກາດລ່ວງໜ້າຂອງປະທານາທິບໍດີເກົາຫຼີໃຕ້ທ່ານ Lee Myung- bak ຕໍ່ໝູ່ເກາະ Dokdo ທີ່ມີການຂັດແຍ້ງກັນ ຊຶ່ງເປັນທີ່ຮູ້ຈັກກັນ ໃນຍີ່ປຸ່ນວ່າ ໝູ່ເກາະ Takeshima ນັ້ນ